ઘણા તો જબરજસ્ત, ભયંકર, ખતરનાક રાજકીય વિશ્ર્લેષક હોય છે. જેવી ચૂંટણીની વાત શરૂ થાય કે તેઓ ચર્ચામાં કૂદી પડશે. આક્રમકતાથી, સર્વિસ રીતે તેઓ બોલવા માંડશે. પોતાની વાતને સાચી પુરવાર કરવા તેઓ પોતાનો અવાજ પાંચ ઉપર રાખશે. આજુબાજુમાં ઊભેલા લોકોના ચહેરા-વારાફરથી જોતા જશે અને ભમ્...ભમ્...ભમ્... બોલતા જશે. થોડી વાર તો એવું જ લાગે કે હમણાં આ ભાઈ ગુજરાતના મુખ્યમંત્રીનું નામ જાહેર કરી દેશે અને આવતી કાલે તેનો શપથવિધિ યોજાશે. તમારામાં આવો ઉત્સાહ હોય કે ના હોય પણ તમારે તૈયાર રહેવું પડશે. ના, મત આપવા માટે નહીં, એ તો તમે આપશો જ, પણ તેની પહેલાં "તમને શું લાગે છે ? એ પ્રશ્ર્નનો જવાબ આપવા.